Cerro de Castelfrío

Lo cerro de Castelfrío ye una loma de 1.760 metros d'altaria sitada en un sector de la sierra d'Escoriuela a lo sud d'el Portachuelo conoixiu como "sierra de Castelfrío", en lo sud-ueste de lo termin municipal d'el Pobo (Teruel). En la suya cima bi ha un vértiz cheodesico.

Toponimia
L'oronimo sierra de Castelfrío ya existiba en lo sieglo XVII, cuan l'astronomo y cheografo Labanha lo transmitió en lo suyo "Itinerario del Reyno de Aragón (1610-1611)":

Lavanha distinguiba entre sierra d'el Pobo a lo norte d'El Portachuelo y sierra de Castelfrío a lo sud, igual como los mapas topograficos nacionals d'escala 1:50.000, manimenos en ambients academicos se considera que son una mesma sierra:

No bi ha conoixencia por la documentación d'una variant con fonetica aragonesa mes conservadora con l'adchectivo frido < FRIGIDU, que si que s'ha puesto documentar en bel lugar de la provincia (Fuent Frida, Fridas d'Albarracín, Arroyofrido). D'acuerdo con William Dennis Elcock la radiz castel de muitos toponimos aragoneses probablement no se refiera a dengún "castiello" y se refiera a cubilars. William Dennis Elcock: Toponimia del Valle de Tena. AFA, nº XII-XIII, 1961.

Cheolochía
Los materials de lo cerro de Castelfrío son lutitas y rodeno de facies Buntsandstein (Triasico inferior).

Vechetación
Bi ha pinars de Pinus sylvestris sabinars de sabinas chaparras (Juniperus sabina) y chinebrals de Juniperus communis propios de lo piso oromediterranio. Eduardo Viñuales Cobos: Red Natural de Aragón. Comunidat de Teruel nº 22, Prames, 2008. pp 32-33, pp 146-147.

Referencias

Bibliografía
 Eduardo Viñuales Cobos: Red Natural de Aragón. Comunidat de Teruel nº 22, Prames, 2008.

Vinclos externos
   Fuella de lo vértiz cheodesico.

Castelfrío
Castelfrío
Castelfrío
Categoría:Montanyas de lo Pobo
Castelfrío
Categoría:Montanyas d'a Comunidat de Teruel